O‘zbekiston Respublikasi Qishloq xo‘jaligi vazirligida xavflarni boshqarish jarayoni bo‘yicha 2026-yil III choragida amalga oshirilgan ishlar to‘g‘risida hisobot

O‘zbekiston Respublikasi Prezidentining 2024-yil 10-iyuldagi “Budjet mablag‘laridan foydalanish ustidan moliyaviy nazoratni kuchaytirish chora-tadbirlari to‘g‘risida”gi PF-100-son Farmoni ijrosi yuzasidan 2026-yil III choragida quyidagi ishlar amalga oshirildi.
Joriy yilning 19-yanvar, 30-aprel va 10-iyul kunlari vazirlik Xavflarni boshqarish qo‘mitasining yig‘ilishlari o‘tkazilib, xavflar reyestri va chora-tadbirlar rejalari tasdiqlandi hamda ijroga qaratildi.
III chorak davomida avvalgi yig‘ilishlarda tasdiqlangan chora-tadbirlar rejalari ijrosi yuzasidan taqdim etilgan hisobotlar tahlil qilindi, xavflarni aniqlamagan va qo‘shimcha xavflar kiritmagan tarkibiy bo‘linmalar faoliyati o‘rganildi.
2026-yil 21-avgust kuni Iqtisodiyot va moliya vazirligi mas’ul xodimi A.Jabborov ishtirokida xavflarni boshqarish bo‘yicha o‘quv-amaliy seminar tashkil etildi.
Shuningdek, 27-avgustdagi 01/25-3-164-son Baholash komissiyasi bayoni bilan tarkibiy bo‘linmalar rahbarlarining KPI ko‘rsatkichlariga jami baholashning 5 foizini tashkil etuvchi “Xavflarni boshqarish jarayoni natijadorligi” mezoni kiritildi.
Vazirning 2026-yil 14-sentabrdagi 370-son buyrug‘iga muvofiq, vazirlik tizimida xavflarni aniqlash, baholash, chora-tadbirlar rejalarini ishlab chiqish va ularning bajarilishi bo‘yicha o‘rganish ishlari olib borildi.
III chorak yakunlari bo‘yicha ma’lumotlarni umumlashtirish jarayonida Ichki audit boshqarmasi va Toshkent davlat agrar universiteti tomonidan jami 10 ta qo‘shimcha xavf aniqlanib, ular bo‘yicha xavflar reyestri hamda chora-tadbirlar rejasi loyihalari shakllantirildi.
[bookmark: _GoBack]Mazkur ishlar yuzasidan 2026-yil 19-oktabr kuni Xavflarni boshqarish qo‘mitasi raisiga axborot kiritildi va 2026-yil 26-oktabr Qo‘mitaning navbatdagi yig‘ilishi o‘tkazildi.
